
A Nyolcadik Nap

Kulcsszavak: Tervezőgrafika, Könyv, Tükör, Fotó, Experimentális
Ádám és Éva Isten által teremtettek, és mivel saját képmására formálta az embert, ezért szinte tökéletesek voltak. Ám az emberpár nem érte be ennyivel, ezért a 8. napon elkezdték átalakítani a testüket, hogy minél közelebb álljanak a tökéletességhez és felérjenek teremtőjükhöz. Isten megengedte nekik, hogy úgy rendelkezzenek a testükkel, ahogy szeretnének. A 8, nap végére olyannyira eltorzultak, hogy az Úr sem értette meg teremtményei szavát, sem pedig fohászukat. Még aznap, az ember által megteremtetett a transz-humán. Isten ezt nem tartotta jónak, sem pedig a sajátjának, ezért kitagadta a transz-humán teremtményeket, ahogyan a 8. napot is.
A témám a test manipulációja, dehumanizációja, ahol az ember saját maga fekszik önmaga kése alá. A fotósorozat nyomon követi, dokumentálja Ádám és Éva testi, valamint mentális torzulását, dehumanizációjat. A szöveg kezdetben a Szentírás - Biblia Teremtés- történetét (a Genézist) idézi, amelybe művi úton belefonódnak a 8. nap szövegei, csakúgy mint ahogyan az emberpár is művi úton deformálja a teremtés koronáját, tehát önmagát. A szöveg végigkíséri ezt a széthullást, vizuális formavilágában pedig tükrözi azt, hiszen a végére teljesen olvashatatlanná válik, mint ahogy szavaik is, melyeket végül teremtőjük, Isten sem ért már meg.



